**Ministru kabineta noteikumu projekta „Noteikumi par Latvijas būvnormatīvu LBN 008-14 „Inženiertīklu izvietojums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2013. gada 9.jūlijā pieņemtā Būvniecības likuma 5. panta pirmās daļas 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.oktobrī stājas spēkā jaunais Būvniecības likums. Ievērojot minēto, spēku zaudēs 1995.gada 10.augustā pieņemtais Būvniecības likums un Ministru kabineta 2004.gada 28.decembra noteikumi Nr. 1069 „Noteikumi par ārējo inženierkomunikāciju izvietojumu pilsētās, ciemos un lauku teritorijās”.Jaunā Būvniecības likuma 5. panta pirmās daļas 3. punktā ir noteikts, ka Ministru kabinets izdod būvnormatīvus, kuros nosaka tehniskās prasības attiecībā uz būvēm un to elementiem un vides pieejamības prasības attiecībā uz būvēm.Būvnormatīvam ir jābūt izdotam uz jaunā Būvniecības likuma spēkā stāšanas brīdi, proti, 2014.gada 1.oktobri.Noteikumu projekta mērķis ir noteikt kārtību inženiertīklu (siltumapgādes, ūdensapgādes, kanalizācijas, drenāžas, elektronisko sakaru tīklu, elektroapgādes tīklu, gāzes apgādes tīklu ar spiedienu zemāku par 1.6 MPa) izvietojumam. |
| 3. | Projekta izstrādē iesaistītās institūcijas | Noteikumu projekta izstrādē piedalījās Inženierkomunikāciju turētāju sadarbības padome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta prasības attiecas uz būvniecības un rekonstrukcijas procesā iesaistītām fiziskām un juridiskām personām būvprojektēšanas un būvdarbu izpildes stadijās. |
| 2. | Tiesiskā regulējuma ietekme uz tautsaimniecību un administratīvo slogu | Jaunais regulējums neparedz palielināt administratīvo procedūru skaitu un apjomu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inženierkomunikāciju turētāju sadarbības padome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Cita informācija | Nav |

*Anotācijas III, IV, V un VI. sadaļa – projekts šīs jomas neskar.*

Iesniedzējs:

Ekonomikas ministrs V.Dombrovskis

Vīza:

Valsts sekretāra pienākumu izpildītājs,

Valsts sekretāra vietnieks A.Liepiņš

16.09.2014. 10:55

333

S.Strautiņa

67013087, Sintija.Strautina@em.gov.lv